بندانگشتی|حاجی زین العابدین تاغی‌یئو و اوشاقلاری حاجي زین العابدین تاغی‌یئو 1838-جي ايلده باکيدا کاسيب باشماقچي عاييله‌سينده آنادان اولموشدور. آناسي اوممو خانيم زین العابدی‌نین 10 ياشي اولاندا وفات ائدير. کيچيک زین العابدین اوشاقليقدان تمکينلي و زحمتکئش ايدي. اون ياشيندا آتاسي اونو بير بنّا‌نین يا‌نینا اوستا کؤمکچيسي ايشينه قويور. 12 ياشينا چاتاندا او آرتيق داش يونوردو، 15 ياشيندا ايکن بنّاليق ائتمگه باشلاميشدي. بير مودّتدن سونرا تيکينتي اوستاسي و تشکيلاتچيسي کيمي تا‌نینماغا باشلايير. موعين قدر وسايت توپلاياراق تاغی‌یئو آرتيق 20 ياشيندا ائو تيکينتيسي و داش‌يونما ايشلري تشکيل ائدير. اؤزونون سونراکي تيکينتي ايشلرينه ده شخصن نظارت ائديردي. تيکديرديگي بينالاردا، مثلا، اؤزونون ياشاديغي بينادا و شخصن آچديرديغي قيزلار گيمنازيياسي‌نین بيناسيندا اونون دستي-خطي حيس ائديلير.